PATVIRTINTA

 Trakų pradinės mokyklos

 direktoriaus 2025 m. rugsėjo 1 d.

 įsakymu Nr. 1.3.175 (V)

**TRAKŲ PRADINĖS MOKYKLOS FIZINIO UGDYMO MOKYTOJO PAREIGYBĖS APRAŠYMAS**

**I SKYRIUS PAREIGYBĖ**

1. Fizinio ugdymo mokytojo pareigybė.
2. Pareigybės lygis – A2.
3. Fizinio ugdymo mokytojas tiesiogiai pavaldus Trakų pradinės mokyklos (toliau – Mokykla) kuruojančiam direktoriaus pavaduotojui ugdymui ir atskaitingas Mokyklos direktoriui.

**II SKYRIUS**

**SPECIALŪS REIKALAVIMAI FIZINIO UGDYMO MOKYTOJUI**

1. Fizinio ugdymo mokytojas, einantis šias pareigas, turi atitikti šiuos specialius reikalavimus:
	1. turėti aukštąjį, aukštesnįjį, įgytą iki 2009 metų, arba specialųjį vidurinį išsilavinimą, įgytą iki 1995 metų ir pedagogo kvalifikaciją;
	2. valstybinės kalbos mokėjimo lygis turi atitikti ne žemesnį kaip B2 mokėjimo lygį;
	3. skaitmeninio raštingumo kompetencijas;
	4. mokytojas privalo mokėti naudotis informacinėmis technologijomis: naršyti internete ieškant informacijos, bendrauti pasitelkus skaitmeninius įrenginius bei atitinkamas programas, kurti įvairių formatų turinį, pasitelkiant Word, Excel, PowerPoint ir kitas programas, naudotis mokomaisiais interneto ištekliais, dirbti su elektroninėmis sistemomis, tokiomis kaip elektroninis dienynas ir pan.;
	5. gebėti dirbti komandoje, priimti sprendimus, pasidalinti atsakomybe, turėti demokratiškų, komunikacinių, organizacinių gebėjimų;
	6. vadovautis šiomis vertybėmis: empatijos, konfidencialumo, pasitikėjimo, neteisimo, pripažinimo ir kt.
	7. Mokytojas dirba vadovaudamasis Lietuvos Respublikos darbo kodeksu, Lietuvos Respublikos švietimo įstatymu, kitais norminiais teisės aktais, reglamentuojančiais ugdymą, mokyklos nuostatais, mokyklos darbo tvarkos taisyklėmis, Trakų pradinės mokyklos ugdymo planu, pareigybės aprašymu ir susitarimais su Mokyklos direktoriumi.

**III SKYRIUS**

**FIZINIO UGDYMO MOKYTOJO FUNKCIJOS**

1. Šias pareigas einantis fizinio ugdymo mokytojas vykdo šias funkcijas:
	1. organizuoja ir vykdo fizinių gebėjimų lavinimą, derindamas jį su grupės ilgalaikiu veiklos planu ir savaitiniu planu;
	2. kuria fiziniam aktyvumui pritaikytą ugdomąją aplinką, pasirenka vaiko amžių ir galimybes atitinkančias fizinio ugdymo priemones, rengia ir (ar) įgyvendina projektus;
	3. organizuoja fizinio ugdymo užsiėmimus pagal grafiką;
	4. teikia pagalbą vaikams, turintiems ugdymosi sunkumų ir specialiųjų poreikių, pritaiko ugdymo turinį, metodus ir priemones;
	5. prireikus dalyvauja rengiant individualias vaikų ugdymo(si) programas. Sudaro individualias fizinio ugdymo programas gabiems vaikams;
	6. atsižvelgia į individualius vaiko ugdymo(si) poreikius ir amžių, Mokyklos ugdymo programų tikslus, vadovaujasi higienos normomis ir kitomis taisyklėmis;
	7. stebi, vertina, fiksuoja vaikų fizinio ugdymo gebėjimus, pasiekimus ir pažangą;
	8. organizuoja ugdytinių sportines ekskursijas, šventes, kartu jose dalyvauja ir atsako už vaikų saugumą ir gyvybę;
	9. ruošia vaikus dalyvauti sportinėse šventėse, varžybose rajone ir respublikoje;
	10. organizuoja įstaigos bendruomenės sportinę veiklą;
	11. rengia ilgalaikius fizinio ugdymo planus, pildo elektroninį dienyną;
	12. bendrauja ir bendradarbiauja su įstaigos pedagogais, švietimo pagalbos specialistais, tėvais (globėjais, rūpintojais) laikydamasis konfidencialumo;
	13. užtikrina ugdomų vaikų saugumą, kokybišką ugdymą pagal vaikų gebėjimus ir galimybes individualizuodamas ugdymo turinį;
	14. informuoja įstaigos administraciją apie vaiko turimas socialines ar sveikatos problemas, pastebėtą ar įtariamą smurtą, prievartą, seksualinio išnaudojimo apraiškas, kitą vaiko teisių pažeidimą;
	15. visais įtariamų ir realių patyčių ar smurto, prievartos, seksualinio išnaudojimo ar patyčių apraiškų atvejais reaguoja, vadovaudamasis Smurto ir patyčių prevencijos ir intervencijos vykdymo Mokyklos tvarkos aprašu;
	16. esant būtinybei talkina kolegoms, rengia ir dalyvauja renginiuose, šventėse, ekskursijose ir kt.;
	17. užtikrina savo darbo kokybę;
	18. vykdo kitus su Mokyklos funkcijomis susijusius vienkartinio pobūdžio direktoriaus pavedimus ir užduotis.

Susipažinau